CELEX: 62011CA0379
Language: hu
Date: 2012-12-13 00:00:00
Title: C-379/11. sz. ügy: A Bíróság (második tanács) 2012. december 13-i ítélete (a Cour administrative (Luxemburg) előzetes döntéshozatal iránti kérelme) — Caves Krier Frères SARL kontra Directeur de l’Administration de l’emploi (A munkavállalók szabad mozgása — EUMSZ 45. cikk — Az idősebb munkanélküliek és a tartósan munkanélküliek foglalkoztatási támogatása — A nemzeti munkaügyi hivatal valamely állásközvetítő irodájánál történő nyilvántartásba vétel feltétele — A lakóhelyre vonatkozó feltétel — Korlátozás — Igazolás)

9.2.2013   
            
            
               HU
            
            
               Az Európai Unió Hivatalos Lapja
            
            
               C 38/7
            
         A Bíróság (második tanács) 2012. december 13-i ítélete (a Cour administrative (Luxemburg) előzetes döntéshozatal iránti kérelme) — Caves Krier Frères SARL kontra Directeur de l’Administration de l’emploi
   (C-379/11. sz. ügy) (1)
   
   (A munkavállalók szabad mozgása - EUMSZ 45. cikk - Az idősebb munkanélküliek és a tartósan munkanélküliek foglalkoztatási támogatása - A nemzeti munkaügyi hivatal valamely állásközvetítő irodájánál történő nyilvántartásba vétel feltétele - A lakóhelyre vonatkozó feltétel - Korlátozás - Igazolás)
   2013/C 38/07
   Az eljárás nyelve: francia
   
      A kérdést előterjesztő bíróság
   
   Cour administrative
   
      Az alapeljárás felei
   
   
      Felperes: Caves Krier Frères SARL
   
      Alperes: Directeur de l’Administration de l’emploi
   
      Tárgy
   
   Előzetes döntéshozatal iránti kérelem — Cour administrative — Az EUMSZ 21. cikk és az EUMSZ 45. cikk értelmezése — Olyan nemzeti szabályozás, amely a társadalombiztosítási járulékoknak a negyvenötödik életévét betöltött munkanélkülit foglalkoztató, magánszférabeli munkáltatók számára történő visszatérítését ahhoz a feltételhez köti, hogy e munkanélküli legalább egy hónapja álláskeresőként szerepel a nemzeti munkaügyi hivatal valamelyik állásközvetítő irodájának nyilvántartásában — A nyilvántartásba vétel lakóhelyre vonatkozó feltételhez kötése — A munkavállalók szabad mozgásának akadálya — Az egyenlő bánásmód elvének megsértése
   
      Rendelkező rész
   
   Az EUMSZ 45. cikket úgy kell értelmezni, hogy azzal ellentétes az a tagállami szabályozás, amely a 45. életévüket betöltött idősebb munkanélküliek foglalkoztatási támogatásának munkáltatók számára történő nyújtását ahhoz a feltételhez köti, hogy az alkalmazásba vett munkanélküli szerepeljen ugyanezen tagállam álláskeresőinek nyilvántartásában, amennyiben az ilyen nyilvántartásba vétel feltétele az adott tagállam területén fennálló lakóhely, amelyet a kérdést előterjesztő bíróságnak kell ellenőriznie.
   
      (1)  HL C 298., 2011.10.8.